[pic] | COMISIA COMUNITĂŢILOR EUROPENE |

Bruxelles, 5.10.2007

COM(2007) 599 final

COMUNICAREA COMISIEI

FONDUL EUROPEAN DE DEZVOLTARE (FED) Estimarea angajamentelor, plăţilor şi contribuţiilor care trebuie vărsate de către statele membre pentru exerciţiile 2007 şi 2008, precum şi Previziunea angajamentelor şi plăţilor aferente perioadei 2009-2012

COMUNICAREA COMISIEI

FONDUL EUROPEAN DE DEZVOLTARE (FED) Estimarea angajamentelor, plăţilor şi contribuţiilor care trebuie vărsate de către statele membre pentru exerciţiile 2007 şi 2008, precum şi Previziunea angajamentelor şi plăţilor aferente perioadei 2009-2012

INTRODUCERE

În temeiul articolului 8 din regulamentul financiar aplicabil celui de al 9-lea FED (Fondul European de Dezvoltare)[1], Comisia stabileşte în fiecare an prezenta Comunicare către Consiliu. Obiectul acesteia este de a prezenta o previziune a angajamentelor şi plăţilor aferente exerciţiului în curs (2007) şi exerciţiului următor (2008), precum şi calendarul solicitărilor de contribuţii, pe baza previziunilor BEI (Banca Europeană de Investiţii). În conformitate cu articolul 8 din regulamentul financiar menţionat, documentul conţine, de asemenea, estimarea angajamentelor şi plăţilor pentru fiecare an din perioada următoare (2009-2012).

Odată cu intrarea în vigoare a celui de al 9-lea FED în 2003, statele membre varsă direct contribuţiile la BEI pentru instrumentele celui de al 9-lea FED gestionat de BEI (Facilitatea pentru investiţii şi bonificaţiile la dobânzi), în timp ce contribuţiile pentru instrumentele care au fost gestionate de BEI (capitalul de risc şi bonificaţiile la dobânzi) trec în continuare prin Trezoreria Comisiei. Prin urmare, această comunicare face o distincţie clară între plăţile BEI pentru al 9-lea FED, pe de o parte şi plăţile efectuate de Comisie (inclusiv pentru instrumentele care au fost gestionate de către BEI), pe de altă parte.

În conformitate cu declaraţia comună a Consiliului şi a Comisiei făcută în contextul adoptării regulamentului financiar al celui de-al 9-lea FED, prezentul document conţine în principal tabele, însoţite de câteva comentarii care să permită o interpretare corectă.

Graficul următor oferă o privire generală asupra evoluţiei angajamentelor şi plăţilor (Comisia[2] şi BEI). Graficul arată tendinţa structurală crescătoare a plăţilor, începând cu anul 2000.

[pic]

-- angajamente - plăţi

1. ESTIMAREA ANGAJAMENTELOR şI PLăţILOR PENTRU 2007 şI 2008

Comisia şi BEI au actualizat previziunile de angajamente şi plăţi pentru exerciţiile financiare 2007 şi 2008 pentru fiecare dintre ţările ACP[3] şi TTPM[4].

O atenţie deosebită a fost acordată estimării plăţilor, urmărindu-se un dublu obiectiv: pe de o parte, să se acorde asistenţă statelor membre pentru ca acestea să prevadă sume cât mai exacte în bugetele naţionale; pe de altă parte, să se asigure că există un volum suficient de resurse financiare disponibile pentru FED, astfel încât să se evite problemele privind insuficienţa fondurilor în trezorerie.

Anexele 1 şi 2 prezintă noile estimări ale angajamentelor şi plăţilor pentru anii 2007 şi 2008, comparativ cu cifrele prezentate în comunicarea din iunie 2007.

În ceea ce priveşte angajamentele, volumul reţinut pentru 2007 (3 450 MEUR) este conform cu angajamentul Comisiei de a epuiza întreaga sumă disponibilizată de al 9-lea FED (inclusiv sumele rămase din Fondurile Europene de Dezvoltare precedente). Pentru 2008 este foarte dificil pentru Comisie şi pentru BEI de a prezenta o sumă. În fapt, volumul angajamentelor va depinde de momentul intrării în vigoare a celui de al 10-lea FED. Din acest motiv, Comisia şi BEI nu au prezentat o sumă în acest document. În subsolul anexei 1 sunt prezentate câteva informaţii suplimentare.

În ceea ce priveşte plăţile, pentru anul 2007 Comisia a adus o uşoară modificare estimării propuse, în sens descendent. Acest lucru este determinat, în special, de situaţia din Republica Democrată Congo, în urma căreia s-a întârziat plata celei de a doua tranşe de 100 MEUR la instrumentul TSDFM (Ţări sărace cu datorii foarte mari), precum şi de reportarea unor cheltuieli mai puţin urgente prin care se urmărea reducerea la maxim a celei de a treia tranşe a contribuţiilor aferente anului 2007. În ceea ce priveşte anul 2008, la fel ca pentru angajamente, Comisia şi BEI nu au prezentat deocamdată cifre referitoare la cel de al 10-lea FED (a se vedea, de asemenea, observaţia din subsolul anexei 2).

În conformitate cu articolul 8 din regulamentul financiar aplicabil celui de-al 9-lea FED, aceste estimări vor fi revizuite în comunicarea din iunie 2008.

2. SOLICITăRILE DE CONTRIBUţII ÎN 2007 şI 2008

Anexa 3 prezintă situaţia financiară pentru cei doi ani avuţi în vedere şi, în special, sumele anuale reprezentând contribuţiile care trebuie plătite de către statele membre pentru finanţarea FED.

Se menţionează din nou că există două tipuri de măsuri care nu necesită noi resurse financiare din partea statelor membre. Prin urmare, plăţile aferente acestora sunt excluse din acest tabel. Pe de o parte este vorba de instrumentul Stabex pentru care statele membre au vărsat deja toate fondurile necesare şi, pe de altă parte, acea parte din Facilitatea pentru Pace, finanţată din contribuţiile voluntare ale statelor membre.

Pentru anul 2007 , Comisia propune Consiliului să decidă cu privire la o a treia tranşă de 325 MEUR. Acest lucru determină o depăşire cu 135 MEUR a sumei anuale, aprobată de Consiliu în decembrie 2006 (faţă de o depăşire de 295 MEUR anunţată în primăvară). În ceea ce priveşte Facilitatea pentru investiţii gestionată de BEI, urmare încasărilor importante din „refluxuri“, precum şi a revizuirii acordului de gestionare dintre Bancă şi Comisie, care permite utilizarea încă de la finele lunii septembrie 2007 a acestor sume reintrate, ar trebui să se poată rămâne în cadrul pachetului de contribuţii pentru exerciţiul 2007, astfel cum a fost hotărât de către Consiliu în decembrie 2006.

În ceea ce priveşte anul 2008 , tranşele prezentate pentru Comisie şi BEI nu ţin seama încă de cerinţele pentru cel de al 10-lea FED . Ca şi în cazul angajamentelor şi plăţilor, există riscul ca ulterior să se constate că estimarea a fost eronată. În plus, intrarea în vigoare la începutul anului 2008 nu ar trebui să dea naştere la cerinţe suplimentare semnificative pentru prima tranşă din 2008, singura tranşă ce ar trebui aprobată în lunile următoare. Pentru a se ţine seama de impactul celui de al 10-lea FED este posibil să fie necesar ca numai tranşele a doua şi a treia să fie majorate (a se vedea, de asemenea, observaţia din subsolul anexei 3).

Comisia doreşte să atragă atenţia, de asemenea, asupra următoarelor aspecte: în cazul în care decizia pe care Consiliul o va adopta cu privire la tranşa a treia din 2007 se menţine sub nivelul de 325 MEUR solicitaţi, este indicat să fie majorată în consecinţă prima tranşă din 2008. În caz contrar, FED se va confrunta cu o întrerupere de plăţi în iunie/iulie 2008, până când statele membre vor vărsa cea de a doua tranşă.

În conformitate cu dispoziţiile din regulamentul financiar al celui de al 9-lea FED, Comisia şi BEI vor efectua o nouă estimare a celei de a 2-a şi a 3-a tranşe a contribuţiilor, cu ocazia comunicărilor din iunie şi octombrie 2008.

3. PERIOADA VIITOARE (2009-2012)

Se reaminteşte că marja de eroare a estimărilor pe termen mediu este ridicată. Prin urmare, cifrele de mai jos trebuie interpretate cu multă prudenţă.

Previziunea angajamentelor şi plăţilor pentru FED (*) Perioada 2009-2012

în MEUR

2009 | 2010 | 2011 | 2012 |

Angajamente |

Comisia | 3750 | 3750 | 3750 | 3750 |

BEI | 500 | 530 | 600 | 650 |

Total | 4250 | 4280 | 4350 | 4400 |

Plăţi |

Comisia | 3075 | 3325 | 3450 | 3500 |

BEI | 430 | 470 | 500 | 510 |

Total | 3505 | 3795 | 3950 | 4010 |

* : inclusiv cel de al 10-lea FED

ANEXA 1 – Estimarea angajamentelor pentru 2007 şi 2008 (MEUR)

[pic]

ANEXA 2 – Estimarea plăţilor pentru 2007 şi 2008 (MEUR)

[pic]

ANEXA 3

Estimarea situaţiei financiare pentru 2007 şi 2008 – exclusiv Stabex şi Facilitatea pentru Pace, finanţată din contribuţii voluntare (*) (MEUR)

[pic]

ANEXA 4 – Contribuţiile statelor membre la FED pentru anul 2007 (în EUR)

[pic]

ANEXA 5 – Contribuţiile statelor membre la FED pentru anul 2008 (în EUR)

[pic]

[1] JO L 83, 1.4.2003, p. 1.

[2] Sumele reprezentând angajamentele şi plăţile prezentate în această Comunicare către Comisie sunt sume „brute“, cu alte cuvinte fără deducerea sumelor dezangajate şi, respectiv, a sumelor recuperate.

[3] Statele din Africa, din Caraibe şi Pacific.

[4] Ţări şi teritorii de peste mări.